RO
C 418/20
Jurnalul Oficial al Uniunii Europene
31.10.2022
3) Obligă BEI la plata cheltuielilor de judecată.
(1)
JO C 339, 12.10.2020.
Hotărârea Tribunalului din 7 septembrie 2022 – KL/BEI (Cauza T-651/20) (1) („Funcție publică – Personalul BEI – Absențe nejustificate – Neprezentare la controalele medicale – Acțiune în anulare și în despăgubire”) (2022/C 418/24) Limba de procedură: franceza Părțile Reclamant: KL (reprezentanți: L. Levi și A. Champetier, avocate) Pârâtă: Banca Europeană de Investiții (reprezentanți: G. Faedo și I.
Zanin, agenți, asistate de A. Duron, avocată)
Obiectul Prin acțiunea sa, întemeiată pe articolul 270 TFUE coroborat cu articolul 50a din Statutul Curții de Justiție a Uniunii Europene, reclamantul solicită, pe de o parte, anularea deciziei Băncii Europene de Investiții (BEI) din 28 februarie 2020 potrivit căreia absențele sale de la controalele medicale din 23 decembrie 2019, precum și din 3 și 28 februarie 2020 erau absențe nejustificate în raport cu dispozițiile articolului 3.6 din anexa X la Dispozițiile administrative aplicabile personalului BEI, adoptate în executarea Regulamentului personalului BEI, și, pe de altă parte, repararea prejudiciului pe care l-ar fi suferit ca urmare a acestor decizii.
Dispozitivul 1) Anulează decizia Băncii Europene de Investiții (BEI) din 28 februarie 2020 potrivit căreia absențele lui KL de la controalele medicale din 23 decembrie 2019, precum și din 3 și 28 februarie 2020 erau absențe nejustificate în raport cu dispozițiile articolului 3.6 din anexa X la Dispozițiile administrative aplicabile personalului BEI, adoptate în executarea Regulamentului personalului BEI.
2) Respinge în rest acțiunea.
3) Obligă BEI la plata cheltuielilor de judecată.
(1)
JO C 443, 21.12.2020.
Hotărârea Tribunalului din 7 septembrie 2022 – OQ/Comisia (Cauza T-713/20) (1) [„Funcție publică – Recrutare – Anunț de concurs general EPSO/AD/378/20 (AD 7) – Juriști-lingviști de limbă croată la Curtea de Justiție a Uniunii Europene – Decizia comisiei de evaluare de a nu îl admite pe reclamant în etapa următoare a concursului – Condiții de admitere – Condiția referitoare la un nivel de studii corespunzător unui ciclu complet de studii universitare absolvite cu o diplomă în drept croat – Deținere a unei diplome franceze în drept – Libera circulație a lucrătorilor – Acțiune în anulare”] (2022/C 418/25) Limba de procedură: croata Părțile Reclamant: OQ (reprezentant: R. Štaba, avocată)